**Број: 8/2020-\_\_\_ П р е д л о г!**

**Дана: 10.08.2020. године**

**ЗАПИСНИК СА ДРУГЕ СЕДНИЦЕ**

**ПРЕГОВОРА ЗА ЗАКЉУЧИВАЊЕ КОЛЕКТИВНОГ УГОВОРА**

**ЗА ''СРБИЈА КАРГО'' А.Д.**

 Дана 10.08.2020.године са почетком у 10,00 часова у просторијама сале 310, на I спрату пословне зграде у ул. Немањина број 6., у Београду одржана је друга седница преговора за закључивање Колективног уговора за ''Србија Карго''а.д.

 Наведеној седници присуствовали су:

-представница Министарства грађeвинарства, саобраћаја и инфраструктуре, Јасмина Војводић

-представнца Министарства за рад, запошљавање, борачка и социјална питања, Гордана Будимовић;

-представници Одбора послодавца ''Србија Карго'' а.д. мр Владимир Булатовић, мр Неда Јелић и Мирјана Гавранчић;

-представници Одбора за преговоре репрезентативних синдиката ''Србија Карго'' а.д, и то: Радисав Ђорђевић, представник Синдиката железничара Србије Синдикат железничара ''Србија карго'' и председник Одбора за преговоре репрезентативних синдиката ''Србија Карго'' а.д; Зоран Вучковић, представник Савеза синдиката железничара Србије; Стаменић Милорад, представник Уније синдиката српских железница; Владан Ћирковић, представник Синдиката извршних служби српских железница; и Гордана Ристић, представник Синдиката ''Србија Карго''.

Другу седницу преговора за закључивање Колективног уговора за ''Србија Карго'' а.д. сазвао је Председник Одбора послодавца за преговоре ''Србија Карго'' а.д. господин Владимир Булатовић, са следећим дневним редом:

1. Усвајање записника са Прве седнице преговора за закључивање Колективног уговора за ''Србија Карго''а.д.
2. Доношење Пословника о раду у преговорима за закључивање Колективног уговора за ''Србија Карго'' а.д;
3. Нацрт Колективног уговора за ''Србија Карго'' а.д;
4. Разно.

 Другу седницу преговора за закључивање Колективног уговора за „Србија Карго“ а.д. отворио је Председник Одбора послодавца за преговоре ''Србија Карго'' а.д. господин Владимир Булатовић. Предложио је да се почне са првом тачком дневног реда – Усвајање Записника са Прве седнице преговора за закључивање Колективног уговора за „Србија Карго“ а.д

**ПРВА ТАЧКА ДНЕВНОГ РЕДА – УСВАЈАЊЕ ЗАПИСНИКА СА ПРВЕ СЕДНИЦЕ ПРЕГОВОРА ЗА ЗАКЉУЧИВАЊЕ КОЛЕКТИВНОГ УГОВОРА ЗА ''СРБИЈА КАРГО'' А.Д.**

Зоран Вучковић, представник Савеза синдиката железничара Србије, је рекао да ССЖС није добио Записника са Прве седнице преговора за закључивање Колективног уговора за „Србија Карго“ а.д

Господин Булатовић се обратио Неди Јелић и питао да ли су сви добили Предлог Записника.

Неда Јелић је рекла да су Записник са Позивом за други седницу преговора за закључивање Колективног уговора за „Србија Карго“ добили преко Председника Одбора за преговоре репрезентативних синдиката ''Србија Карго'' а.д.

Реч је добио Радисав Ђорђевић и рекао је да Савеза синдиката железничара Србије и Синдикат ''Србија Карго'' нису добили Записник са Прве седнице преговора за закључивање Колективног уговора за „Србија Карго“ а.д., јер нису учествовали у преговорима на тој Седници.

Господин Булатовић је рекао да је непотребно затезати ситуацију, да је са једне стране Радисав Ђорђевић у праву јер ова дава синдиката нису учествовали у преговарима, али са друге стране били су присутни.

Зоран Вучковић је рекао да не можемо тако да се понашамо, да је на Првој седници на питање господина Булатовића да ли учествује у преговорима дао потврдан одговор.

Г-дин Булатовић је рекао да нема потребе да се затеже ситуација јер предстоји велики посао и рекао је Радисаву Ђорђевићу да достави Предлог Записника са Прве седнице преговора за закључивање Колективног уговора за „Србија Карго“ а.д свима који су присуствовали Првој седници. Предложио је да се ова тачка дневног реда пребаци на следећу седницу.

Радисав Ђорђевић је рекао да пре него што се крене у преговоре треба да се договори да ли присутних пет чланова синдиката имају овлашћење од свог чланства да их представљају у овим преговорима, с обзиром да је чланова Одбора 27 а да је овде присутно пет представника, да су овлашћени да могу да донесу одлуку и да неће бити после проблема.

Зоран Вучковић је питао да ли је потребно у писаној форми да се да овлашћење, да ли Радисав Ђорђевић тражи да Синдикална организација која учествује у преговорима достави писано овлашћење чланства ономе ко представља Синдикат.

Радисав Ђорђевић је рекао да овлашћења имају сви, али да их нема 27 на преговорима већ 5 и да када њих пет подигне руку и нешто се договоре да то представља и остатак својих чланова. Рекао је да не треба овлашћење у писаној форми, али да треба да се разјасни да, с обзиром да ће се доносити важне одлуке око Прилога 1, око усвајања Пословника, да кад се дигне рука за усвајање неке одлуке то значи да су подигли руку за све своје чланове.

Г-дин Булатовић је питао Гордану Ристић и Зорана Вучковић да ли је то у реду, на шта су они дали потврдан одговор.

Стаменић Милорад је рекао да без обзира шта ми усвојимо, док трају преговори увек може да дође до неких измена.

Господин Булатовић је рекао да тако не може, да оно што се овде договори и усвоји да је то коначно и да нема преправки и враћања у назад.

Стаменић Милорад је рекао да из искуства са предходних преговора и усаглашавања између четири Друштва где је дошло до неких разлика неки чланови су се морали да буду измењени.

Владимир Булатовић је рекао да су то чланови Колективног уговора на које ће морати посебно да се обрати пажња. Предложио је да се пређе на следећу тачку дневног реда Усвајање Пословника о раду у преговорима за закључивање Колективног уговора за ''Србија Карго'' а.д.

**ДРУГА ТАЧКА ДНЕВНОГ РЕДА – УСВАЈАЊЕ ПОСЛОВНИКА О РАДУ У ПРЕГОВОРИМА ЗА ЗАКЉУЧИВАЊЕ КОЛЕКТИВНОГ УГОВОРА ЗА ''СРБИЈА КАРГО'' а.д.**

Владимир Булатовић је рекао да је на предходној седници било одређених примедби на Предлог Пословника о раду у преговорима за закључивање Колективног уговора за ''Србија Карго'' а.д., који је коригован и питао је да ли су са коригованим Пословником сагласни.

Јасмина Војводић, представница Министарства грађeвинарства, саобраћаја и инфраструктуре, питала је да ли је у Пословник унето да се седнице могу одржавати *on line.*

Владимир Булатовић је рекао да је то унето у Пословник и пошто су сви били сагласни, констатовао је да је Пословника о раду у преговорима за закључивање Колективног уговора за ''Србија Карго'' а.д. усвојен.

**ТРЕЋА ТАЧКА ДНЕВНОГ РЕДА – НАЦРТ КОЛЕКТИВНОГ УГОВОРА ЗА ''СРБИЈА КАРГО'' а.д**

 Владимир Булатовић је предложио, пошто су сви добили Нацрт Колективног уговора који је предложен од стране председника Одбора за преговоре испред синдиката и сви имају увид у исти, да се не чита члан по члан већ да се о појединим члановима Нацрта Колективног уговора разговара ако за то има потребе и да се усвоје чланови Нацрта Колективног уговора са којим су сви сагласни. Захвалио се пошто је његов предлог прихваћен. Дао је реч Неди Јелић.

 Неда Јелић је рекла да је предлагач текст дао као Предлог Колективног уговора, а да она предлаже да то буде у овом моменту Нацрт Колективног уговора за ''Србија Карго'' а.д. Рекла је да у преамбули постоји техничка грешка која се односи на то да је изостављен још један број Службеног гласника РС у коме су објављене измене и допуне Закон о раду те да после бр.113/17, а треба да се унесе и бр.95/2018 – аутентично тумачење, и да ће се то додати.

 Зоран Вучковић је рекао да нема текст Нацрта Колективног уговора и да има примедбу на задњу страну Нацрта Колективног уговора.

Владимир Булатовић је рекао да смо почели од прве стране и да још нисмо стигли до последње.

Зоран Вучковић је рекао да на задњој страни код потписника недостају два синдиката.

 Владимир Булатовић се обратио Зорану Вучковићу и рекао да не минира преговоре у старту и да не почињемо од последње стране.

 Неда Јелић је констатовала да ће сви синдикати ући у преговоре и да су претходни преговори који се тичу члана 27 Колективног уговора сад имплементирани у заједничке преговоре око усаглашавања текста новог Колективног уговора. Питала је Радисава Ђорђевића да ли се слаже.

Радисав Ђорђевић се сложио и рекао да је у Нацрту Колективног уговора у преамбули предвиђено да се брише ''Савез синдиката железничара Србије'' и ''Синдикат ''Србија Карго'' и да се то сада додаје.

Владимир Булатовић се сагласио и рекао да идемо даље.

Неда Јелић је указала да је члан 1текста Нацрта Колективног уговора идентичан као и у предходном тексту Колективног уговора и предложила да се усвоји члан 1 Нацрта Колективног уговора.

Гордана Ристић је имала примедбу и предложила следећи текст члана 1 Нацрта Колективног уговора : ''Колективним уговором за Акционарско друштво за железнички превоз робе „Србија Карго“, Београд (у даљем тексту: Колективни уговор) уређују се права, обавезе и одговорности запослених из радног односа у Акционарском друштву за железнички превоз робе „Србија Карго“, Београд, заштита запослених на раду и у вези са радом, зараде и остале накнаде запослених, права синдиката, послодавца, као и друга питања од значаја за права, обавезе и одговорности запослених, синдиката, послодавца и оснивача. Овај Уговор закључује се између оснивача, послодавца и репрезентативних синдиката код послодавца (у даљем тексту: Потписници), у име свих запослених код послодавца.''

Неда Јелић је рекла да није потребно да то пише у члану 1. Нацрта Колективног уговора, јер је регулисано Законом о раду ко су потписници Колективног уговора.

Владимир Булатовић се захвалио на сугестији, рекао да сматра да то није потребно и питао да ли је за остале прихватљив члан 1. Нацрта Колективног уговора. Пошто су се сви сагласили, **члан 1. Нацрта Колективног уговора је усвојен.**

Владимир Булатовић је замолио претставнике синдиката да своје предлоге не износе појединачно, већ да примедбе доставе председнику Одбора за преговоре репрезентативних синдиката ''Србија Карго'' а.д,

Зоран Вучковић је рекао да су они доставали своје примедбе електронском поштом.

Радисав Ђорђевић је рекао да до 09.30 часова није добио ништа

Владимир Булатовић је питао да ли је члан 2. Нацрта Колективног уговора прихватљив за све и након позитивног одговора констатовао **да је усвојен члан 2. Нацрта Колективног уговора.**

**Примедби није било ни на чланове 3., 4., и 5. Нацрта Колективног уговора , те су једногласно усвојени.**

Владимир Булатовић је рекао да у члану 6. Нацрта Колективног уговора у трећем ставу Предлагач предлаже да се брише текст ''под условом да је на том радном месту провео најмање 3 (три) године, ако је то за њега повољније''.

Радисав Ђорђевић је рекао да су ово унели на захтев једног синдиката, а да је његово лично мишљење да ово не треба брисати, јер би могло да дође до злоупотребе и да сматра да мора неко провести бар три године године на неком радном месту да би задржао принадлежности тог радног места. Ако се слаже синдикат који је то предложио он не би брисао наведени текст.

Ћирковић Владан се сложио да се наведени текст не брише.

**Стога је једногласно усвојен члан 6. Нацрта Колективног уговора , с тим што ће исти гласити онако како је то формулисано у отказаном КУ.**

У вези чл. 7 КУ Владимир Булатовић је питао Неду Јелић и Мирјану Гавранчић да ли је то у реду.

Неда Јелић је рекла да се у старом Колективном уговору користи термин ''степен стручне стреме'', а да због НОКС-а треба користити термин ''квалификација'', тако да ће то морати да се исправи на начин да се иза термина ''степен стручне спреме'' стави запета и дода термин ''квалификација'' како би се уподобило са НОКС-ом.

Владимир Булатовић је предложио да, ако нема примедби да се усвоји члан 7. Нацрта Колективног уговора. Пошто примедби није било **усвојен је члан 7. Нацрта Колективног уговора.**

Неда Јелић је рекла да су чланови 8., 9., и 10. идентични предходном Колективном уговору и да се могу усвојити. Уз сагласност свих **усвојени су чланови 8., 9., и 10. Нацрта Колективног уговора.**

Неда Јелић је предложила да члан 11. Нацрта Колективног уговора остане за касније јер мора да се уподоби са НОКС-ом, као и члан 12. и члан 13.

Владимир Булатовић је рекао да члан 14. Нацрта Колективног уговора има одређених промена у односу на предходни Колективни уговор и питао је Неду Јелић и Мирјану Гавранчић да ли је за нас прихватљив предлог који је дат за члан 14., на шта су оне позитивно одговориле.

За реч се јавио Зоран Вучковић и рекао да је предлоге и примедбе Савеза Синдиката железничара Србије доставио електронском поштом данас 10.08.2020.г. у 09.50 часова.

Владимир Булатовић га је питао да ли је требало да померимо седницу како би прочитали те предлоге.

Зоран Вучковић је рекао да није проблем и да ће он сад изложити свој предлог. Рекао је да на постојећи текст члан 14. Нацрта Колективног уговора треба додати нове алинеје: ''у редовно радно време се рачуна и време проведено на обавезном предрадном прегледу, на обавезном поучавању, школовању из свих области које предвиђају законски прописи у зависности од радних места, на обавезном здравственом прегледу, на провери стручне обучености''.

Владимир Булатовић је питао Неду Јелић и Мирјану Гавранчић да ли је за нас прихватљив тај предлог.

Неда Јелић је рекла да треба проверити да ли је у складу са Законом о раду.

Владимир Булатовић је рекао да члан 14. Нацрта Колективног уговора остаје да се о њему расправља.

Гордана Ристић је, у вези члана 15. Нацрта Колективног уговора, рекла да треба додати занимања из ЗОВС-а, за раднике у радионици и депоу.

Владимир Булатовић је питао која конкретно занимања.

Гордана Ристић је одустала од предлога да се у члану 15. Нацрта Колективног уговора додају занимања из ЗОВС-а.

Радисав Ђорђевић је рекао да су у члану 15. Нацрта Колективног уговора наведена занимања из Акта о процени ризика и занимања под бројем 7., 8. и 9., прегледач кола, руковаоц маневре и маневриста која су додата из Анекса 1 Колективног уговора.

Владимир Булатовић је рекао да је сагласан са овим предлогом.

**Неда Јелић је констатовала да је члан 15. Нацрта Колективног уговора усвојен.**

**Неда Јелић је рекла да су чланови 16. и 17. Нацрта Колективног уговора исти као у старом Колективном уговору и да се усвајају,** пошто нема примедби. Члан 18. Нацрта Колективног уговора мора да се уподоби са НОКС-ом.

Владимир Булатовић је питао да ли има примедби на члан 19. Нацрта Колективног уговора и пошто није било примедби констатовао је да се **усваја члан 19. Нацрта Колективног уговора.**

Радисав Ђорђевић је рекао да су у члану 20. Нацрта Колективног уговора додали следећи текст:

1. склапање брака детета или усвојеника 3 радна дана
2. неге детета са психофизичким сметњама 10 радних дана
3. у случају изорације, односно самоизолације, у циљу спречавања и сузбијања заразних болести које угрожавају здравље становништва Републике Србије 10 радних дана

Неда Јелић је предложила да у тачки 14. члана 20. Нацрта Колективног уговора не буде опредељено 10 радних дана, већ да стоји ''**до** 10 радних дана''.

Зоран Вучковић се није сложио са предлогом јер, како је рекао, ипак је то нега детета са посебним потребама.

Владимир Булатовић му је рекао да не причамо о тачки 13., већ о тачки 14., члана 20. Нацрта Колективног уговора.

Зоран Вучковић је рекао да се слаже са чланом 20. Нацрта Колективног уговора.

Предлог Неде Јелић је прихваћен и **члан 20. Нацрта Колективног уговора је усвојен.**

Владимир Булатовић је рекао да се он лично не слаже са тачком 4. и 5. члана 21. Нацрта Колективног уговора, јер овде се запосле радници са већ одређеном потребном стручном спремом и не треба им давата плаћено одсуство за полагање испита у средњој школи, високошколским установама и за одбрану дипломског рада. Рекао је да се не слаже и не прихвата овај предлог.

**Члана 21. Нацрта Колективног уговора је усвојен без тачке 4), 5) и 8).**

Неда Јелић је рекла да члан 22. Нацрта Колективног уговора нема промена у односу на предходни Колективни уговор и да може да се усвоји.

Зоран Вучковић је дао предлог да се у члану 22. члана 21. Нацрта Колективног уговора дода следећи текст: ''Запосленом се на његов захтев може одобрити одсуство са рада без накнаде зараде за неговање оболелог члана уже породице до 30 дана. Запосленом се на његов захтев може одобрити одсуствовање са рада без накнаде зараде под условом да то не ремети процес рада, ради завршаванја послова приватне природе до 2 године''.

Гордана Будимовић, представнца Министарства за рад, запошљавање, борачка и социјална питања је рекла да се подразумева да не ремети процес рада и послодавац може одобрити одређени период одсуства са рада али баш 2 године.

Владимир Булатовић је питао да ли је то регулисано Законом о раду.

Гордана Будимовић је рекла да период није регулисан.

Владимир Булатовић је рекао да мисли да то не треба да стоји у Колективном уговору и рекао је да предлог не прихвата.

Неда Јелић је рекла да чланови **23., 24., 25. и 26. Нацрта Колективног уговора немају измена у односу на предходни Колективни уговор те су исти једногласно усвојени.**

Зоран Вучковић је рекао да што се тиче члана 25. Колективног уговора и Прилога 1, да су тражили од отказивача да дају предлог Колективног уговора и Прилога 1. Сви овде знамо да су формиране групе за израду методологије за Прилог 1 Колективног уговора, али колико он зна, те групе нису заседале. Рекао је да уопште не зна како ћемо кад завршимо текстуални део, завршити методологију за Прилог 1.

Владимир Булатовић је рекао да је методологија можда завршена,

Зоран Вучковић је рекао да не може да буде завршена зато што решења за радну групу имају и синдикати и послодавац и да синдикати нису учествовали јер ни једна седница нија била. Да методологију сами нисте могли да донесете.

Владимир Булатовић је рекао Зорану Вучковићу да и не каже да су методологију сами донели и да можда он није информисан до краја.

Зоран Вучковић је рекао да представници Савеза синдиката железничара Србије који по решењу послодавца треба да учествују у изради методологије нису учествовали у изради методологије и нико их није звао.

Владимир Булатовић је предложио да се члан 27. Нацрта Колективног уговора остави за накнадну дискусију из разумљивих разлога.

Зоран Вучковић је рекао да сте од 15. јануара кад су отказали цену радног сата и праћење и примену Колективног уговора добили потписано од пет репрезентативних синдиката и то сад стоји овде цена радног сата је 172,54 динара. Да не причамо о томе да ли су имали право да откажу нешто што већ постоји, али шта је сад спорно, сад чекамо поново Министарство финансија да ли ће да нам одобри средства. Прилог 1 Колективног уговора немамо или имамо стари. Рекао је, ми имамо цену радног сата што су предложили синдикатаи и немамо потребе да прескачемо члан 27. можемо да дефинишемо цену радног сата коју је прописала држава.

Владимир Булатовић је рекао да не можемо да дефинишеме јер ''Србија Карго'' нема финансијских средстава да по садашњем Прилогу 1 Колективног уговора и новој цени радног сата исплати зараде. Према томе мораћемо да извршимо усклађивање према новој цени радног сата, а за то нам је неопходна помоћ Министарства финансија.

Зоран Вучковић је рекао да ми имамо одговор Министарства финансија који каже да немамо средстава.

Владимир Булатовић је рекао да немамо такав одговор да немамо средстава.

Зоран Вучковић је рекао да су дали предлог да позову министра Синишу Малог и питао да ли он сада може да нам да неко одобрење док се не формира нова влада.

Владимир Булатовић је рекао да је то ван његове ингеренције

Зоран Вучковић је рекао да ми сад преговарамо о нечему што интересује 2.300 радника и само одлажемо процес у недоглед. Рекао је да је члан 27. најбитнији члан овог Колективног уговора.

Владимир Булатовић је рекао да члан 27. неће бити заборављен, али да у овом тренутку немамо могућности да о њему разговарамо.

Зоран Вучковић је као председник Савеза синдиката железничара Србије тражио од Владимира Булатовића да се писмено изјасни због чега се члан 27. прескаче.

Владимир Булатовић је рекао да смо неколико чланова Нацрта Колективног уговора оставили за касније, па ћемо тако оставити и члан 27.

Зоран Вучковић је рекао да сад улазимо у неку дискусију и одлажемо оно што је најбитније. Ајмо онда да пређемо да радимо методологију за Прилог 1.

Радисав Ђорђевић је рекао да овај члан 27. јесте најважнији и да смо око тог члана изгубили шест месеци и ништа нисмо урадили. За овај члан је везан Прилог 1. Да усвојимо овај члан немамо средстава да по овом Прилогу 1 исплаћујемо зараде да га уподобимо на класичан пример не можемо јер имамо 30 % запослених који примају испод минималне зараде. Да би ускладили цену радног сата од 172,54 динара са најнижим занимањем у ''Србија Карго'', а то би био коефицијент 1, ми за тих 30% људи који су испод минималне цене рада немамо тих средстава. Зато су нам потребна додатна средства од неких 10% у маси и то сви знају. И ја предлажем да послодавац поново достави Министарству финансија која су то средства.

Владимир Булатовић је рекао да је Министарство финансија већ доставило која су то средства.

Радисав Ђорђевић је питао каква је процедура сад, шта треба да урадимо да би то активирали поново.

Владимир Булатовић је рекао да шест месеци слуша од синдиката како ће се ангажовати.

Радисав Ђорђевић је рекао да ће репрезентативни синдикати упутити допис Министарству финансија и образложити шта и како.

Зоран Вучковић је рекао зар није нормално ако не знамо колика ће средства да буду да би могли да ускладимо члан 27. цену радног сата 172,54 динара морамо да имамо Прилог 1 Колективног уговора. Ви мало пре кажете да имате методологију. Ајде да видимо да радимо по тој методологији Прилог 1 и онда да пошаљемо Министарству финансија колико то новчаних средстава треба ''Србија Каргу''. Мој је предлог да отказивач да предлог Прилога 1, да послодавац и оснивач то прегледају и да онда уподобимо Прилог 1 по основу цене радног сата који већ сви знамо да треба да буде. И онда ћемо да знамо колика су нам новчана средства потребна.

Владимир Булатовић се обрати Зорану Вучковићу и рекао да му се намеће питање да ли су они један одбор или постоји више одбора за преговоре репрезентативних синдиката. Кад кажете отказивач, јесте ли ви са отказивачем или не.

Зоран Вучковић је питао јесмо ли ми отказали Колективни уговор. Рекао је да су 15. јануара отказали чланове Колективног уговора. Да ли смо ми вама дали предлог све због чега смо отказали и нисмо тражили од других синдиката да учествују. Сада три синдиката су отказала Колективни уговор и ти синдикати треба да дају предлог. Ми на одбору нисмо учествовали у овом предлогу.

Владимир Булатовић је рекао да је то њихова унутрашња ствар и да сматра да су они један одбор.

Зоран Вучковић је питао шта је сад даље са његовим предлогом. Дао је предлог председнику Одбора послодавца и председнику Одбора репрезентативних синдиката и шта је суштина приче.

Неда Јелић је рекла да сад прелазимо неспорне чланове Нацрта Колективног уговора.

Зоран Вучковић је питао представницу Министарства рада да се она изјасни поводом његовог предлога. Да ли можемо да добијемо нека средства ако не знамо колико нам треба.

Владимир Булатовић је рекао да је Министарству финансија послат предлог тачно колико нам треба, одговор нисмо добили, сачекаћемо са тим чланом и ићи ћемо даље у разговоре.

Зоран Вучковић је рекао Владимиру Булатовићу да је био у обавези да достави пројекцију која је послата Министарству финансија.

Владимир Булатовић је рекао да није био дужан да достави пројекцију јер је то била пројекција пословодства.

Зоран Вучковић је рекао да је по Пословнику члан 3. дужан да достави пројекцију.

Владимир Булатовић је рекао Зорану Вучковићу да ако је дошао да минира ову седницу да је то његов проблем али да му то неће дозволити. На члан 27. ћемо се накнадно вратити, јер у овом моменту ми ту не можемо да урадимо ништа ни да га усвојимо ни да га одбијемо. Предложио је да прећемо чланове Нацрта Колективног уговора који нису спорни.

Гордана Ристић је питала да ли могу да имају увид у Прилог 1 који је пословодство проследило Министарству финансија да би могли дати неке своје предлоге.

Неда Јелић је рекла да члан 28. Нацтра Колективног уговора мора да се усаглашава са НОКС-ом, да су чланови **29., 30. и 31. Нацрта Колективног уговора исти као што су били у предходном Колективном уговору** и да могу да се усвоје, **те су исти једногласно усвојени.**

 Зоран Вучковић је рекао да има примедбу на члан 31. Дао је следећи предлог текста члана 31 и додао тачку 6:

Запослени има право на увећану зараду за:

1. прековремени рад у висини 50% основне зараде;
2. ноћни рад у висини 50% основне зараде с обзиром да такав рад није вреднован при утврђивању основе зараде;
3. рад на дан државног и верског празника који је нерадни дан у висини 150% основне зараде;
4. рад у сменама за4%основне зараде за запослене који не учествују непосредно у вршењу железничког саобраћаја с обзиром да такав рад није вреднован при утврђивању основе зараде;
5. рад у сменама за запослене који непосредно учествују у вршењу железничког саобраћаја за8%основне зараде с обзиром да такав рад није вреднован при утврђивању основе зараде.
6. Запослени који се на позив свог непосредног руководиоца или од њега овлашћеног лица одазова на рад у своје слободно време има право на увећање основе зараде у висини од 30% за сате проведене на раду у своје слободно време за односни месец.

Владимир Булатовић је дао реч Радисаву Ђорђевићу који је рекао да је за њега ово ново, да је супер, одлично.

Гордана Ристић је имала примедбу на члан 30. Нацрта колективног уговара који се односи на награђивање и сматра да то треба да буде транспаретно.

Стаменић Милорад је рекао да лична примања не смеју јавно да се износе.

Владимир Булатовић је рекао да то не може да стоји у Колективном уговору.

Реч је добио Радисав Ђорђевић да се као предлагач изјасни у вези примедбе Горане Ристић и Зорана Вучковића. Питао је Зорана Вучковића да ли је то под тачком 6 прековремени рад.

Јасмина Војводић, из Министарства грађeвинарства, саобраћаја и инфраструктуре, рекла је да су сва та увећања саставни део зараде и да не верује да ће се оснивач сложити са предлогом Зорана Вучковића.

Владимир Булатовић је рекао да тај предлог за нас није прихватљив узимајући у обзир чињеницу да су приходи које остварује ''Србија Карго'' у овом моменту чак 30% мањи од прихода који смо остварили до почетка пандемије. Да је предлог финансијски неодржив.

Радисав Ђорђевић је рекао да они нису имали примедбе на овај члан али обзиром да се предлаже увећање нема ништа против да овај члан 31. Нацрта Колективног уговора остане за даље усаглашавање.

Владимир Булатовић је рекао да члан 31. Нацрта Колективног уговора остане за даље усаглашавање, али да је то не прихватљиво.

Неда Јелић је рекла да је члан 32. Нацрта Колективног уговора исти као у предходном Колективном уговору и пошто нема примедби **члан 32. Нацрта Колективног уговора је усвојен.**

Владимир Булатовић је замолио да члан 33. Нацрта Колективног уговора остане за неки други дан јер ће имати предлог за допуну овог члана.

Зоран Вучковић је дао следећи предлог за члан 33. Нацрта Колективног уговора: тачка 1) 25% основне зараде за посао машиновође и прегледача кола; тачка 2) 10% основне зараде, да се испред ''машиновође на маневри'' дода ''колског диспачера''.

Владимир Булатовић је питао да ли је реално да се за посао колског диспачера да увећање 10%.

Зоран Вучковић је рекао да је то његов предлог, да сви имају само колски диспачер нема.

Владимир Булатовић је питао да ли сад правимо Колективни уговор такав да се даје увећање свима редом.

Радисав Ђорђевић је рекао да колски диспачери нису добро бодовани по Прилогу 1 и они сви имају по члану 26. увећане коефицијенте, а да ће сад кад се буде радио Прилог 1 та грешка бити исправљена.

Зоран Вучковић је рекао да машински и колски диспачери имају сличан посао.

Владимир Булатовић је да члан 33. Нацрта Колективног уговора остаје за усаглашавање.

Гордана Ристић је тражила да се узму у обзир пограничне станице, јер њих нема много а колеге у пограничним станицама имају проблем да организују саобраћај.

Владимир Булатовић је рекао да то није тема члана 33. Колективног уговора.

Неда Јелић је рекла су чланови 34., 35., 36. и 37. исти као у предходном Колективном уговору и како нема примедби, **усвајају се чланови 34., 35., 36. и 37.Нацрта Колективног уговора.**

Неда Јелић је дала реч Радисаву Ђорђевићу као предлагачу у вези члана 38. Нацрта Колективног уговора.

 Радисав Ђорђевић је дао предлог да се у тачки 38. Нацтра колективног уговора у тачки 2. ''у висини 100% просечне зараде запосленог у претходних 12 месеци пре месеца у којем је наступила привремена спреченост за рад, ако је она проузрокована повредом на раду, професионалном болешћу'' дода следећи текст ''малигним обољењима и због добровољног давања органа и ткива, заразном болести која је Законом о заштити становништва од заразних болести одређена као заразна болест која угрожава здравље становништва Републике Србије и чије спречавање и сузбијање је од општег интереса за Републику Србију, као и због мере изолације или самоизолације наложене у вези са том болешћу, а која је наступила као последица непосредног излагања ризику по основу обављања послова и радних задатака и контаката са лицима којима је потврђена болест или наложена мера изолације или самоизолације''. Рекао је да за малигна обољења и добровољно давање органа и ткива да је то логично, а да је ово у вези са заразном болешћу новонастала ситуација која тереба да се унесе у Колективни уговор.

 Владимир Булатовић је рекао да је за нас то прихватљиво.

 Зоран Вучковић је предложио да се у члану 38. Нацрта Колективног уговора дода тачка 3. која гласи ''запослени који за време епидемије обавља послове у саобраћају, директни учесници у саобраћају, имају право на увећану зараду за 50%. Под 2) дневну накнаду за увећање трошкова рада и боравка рада на терену, теренски додатак у висини 3% просечне месечне зараде запосленог у Републици Србији према последњем објављеном податку Републичког органа надлежног за послове статистике, а ако није обезбеђен смештај и исхрана запосленом, и на накнаду трошкова и исхране. Под 3) и право на додатних пет радних дана годишњег одмора на основу отежаних услова рада. Остали запослени за време епидемије имају право на увећану зараду за 20%.''

 Владимир Булатовић се захвалио и дао реч Јасмини Будимовић.

Јасмина Будимовић је рекла да је тема члана 38. Нацрта Колективног уговора накнада зарада, а да је Зоран Вучковић овде помешао и увећање зарада и плаћено одсуство. Имали сте члан 20. Колективног уговора који је за плаћена одсуства и члан 31. Колективног уговора који је говорио о увећаној заради. Рекла је да може да се преговора на ту тему али су то све увећања и трошкови послодавца који утичу на зараду и који су у великој мери повезани са чланом који утврђује основицу, односно вредност радног часа и да ће последњу реч дати Оснивач, односно Министарство финансија.

Зоран Вучковић је рекао да пошто није добио одређене папире кад се разговарало о члану 20. Колективног уговора морао је да овај предлог негде изнесе.

Владимир Булатовић је рекао да је предложени текст који стоји у члану 38. Нацрта Колективног уговора прихватљив и да **се усваја члан 38. Нацрта Колективног уговора онако како је формулисан у нацрту.**

Неда Јелић је рекла да се члан 39. и 40. Нацрта Колективног уговора исти те се ови чланови једногласно усвајају, јер је текст идентичан предходном Колективном уговору.

Владимир Булатовић је рекао да се не слаже са предлог за члан 41. Нацрта Колективног уговора, јер мисли да није добро дефинисан. ''Запослени који обавља рад ван просторија послодавца - рад од куће у складу са чланом 14 став 4 овог Колективног уговора, има право на зараду и сва друга права из рада и по основу рада, осим права на накнаду трошкова превоза за долазак и одлазак са рада''.

Радисав Ђорђевић је рекао да је ово законска норма.

Владимир Булатовић је питао да ли ћемо топли оброк да дамо некоме ко ради од куће.

Радисав Ђорђевић је рекао да су топли оброк и регрес део зараде.

Неда Јелић је рекла да ако је то регулисано Законом о раду, онда ћемо применити Закон као до сада и да нема потребе да то стоји у Колективном уговору.

Радисав Ђорђевић је рекао да је овај члан убачен због актуелне ситуације.

Неда Јелић је рекла да је рад од куће регулисан решењима и да је послодавац дефинисао да имају право на топли оброк и то је све било у складу са Законом о раду. Рекла је да нема потребе да у Колективном уговору преписујемо Закон.

Владимир Булатовић је предложио да се члан 41. Нацрта Колективног уговора у потпуности брише.

 Стаменић Милорад је рекао да постоји препорука Министарства да се сви акти по питању заразе и рада од куће усагласе, па овај члан иде у прилог томе.

Гордана Будимовић је рекла да је препорука Министарства постојала у време ванредног стања због организовања рада од куће, али да није сигурна да ли ј е тај закон престао да важи. Закључак који се односи на накнаде зарада за време COVID-19, самоизолације и изолације још увек је на снази.

Стаменић Милорад је рекао да мисли да постоји препорука Министарства да се опште акти и Колективни уговор уподобе да могу да буду применљиви.

Неда Јелић је рекла да смо ми већ чланом 38. Нацрта Колективног уговора уподобили Колективни уговор са Законом.

Владимир Булатовић је предложио да члан 41. Нацрта Колективног уговора остане за усаглашавање.

Неда Јелић је рекла да су члан 42. и 43. идентични као у предходном Колективном уговору тако да се једногласно **усваја члан 42. и 43. Нацрта Колективног уговора.**

Владимир Булатовић се није сложио са предлогом за члан 44. Нацрта Колективног уговора и сматра да треба да остане по старом, односно да се не брише ''два километра''.

Радисав Ђорђевић је рекао да је овде било доста дискује, да ли је 2 километра превише, да ли треба две линијсле станице.

 Владимир Булатовић је предложио да се не мења члан 44. већ да остане како је у старом Колективном уговору. Питао је присутне да ли се слажу и пошто су се сви сложили **усвојен једногласно и члан 44. Нацрта Колективног уговора,** тако да се не брише текст ''уколико је место њиховог становања удаљено од места рада више од два километра.''

Неда Јелић је рекла да су члан 45. и 46., идентични као у предходном Колективном уговору тако да се једногласно **усваја члан 45. и 46. Нацрта Колективног уговора.** **Усваја се и члан 47. Нацрта Колективног уговора, само што ће се исправити ''шеф карго секције'' у ''шеф секције''.**

Члан 48., 49., 50., 51., 52., исти су као и раније и **усвајају се једногласно чланови 48., 49., 50., 51., Нацрта Колективног уговора.**

 Радисав Ђорђевић је у вези члана 53. образложио предлог за увећање дневница за службена путовања са 1800,00 динара на 2394,00 динара без пореза и доприноса на тај износ, тиме што се у држави повећавају зараде и накнаде а код нас није било повећања.

 Владимир Булатовић је рекао да није сагласан са овим предлогом и члан 53. Нацрта Колективног уговора је остављен за усаглашавање.

 Неда Јелић је рекла да су чланови 54., 55., 56., 57., 58., 59. остали исти па се **једногласно усвајају чланови 54., 55., 56., 57., 58., 59. Нацрта Колективног уговора.**

 Радисав Ђорђевић је у вези члана 60. Колективног уговора предложио да накнада за топли оброк у току рада износи 220,00 динара.

 Владимир Булатовић је рекао да то није прихватљиво и члан 60. Нацрта Колективног уговора је остао за усаглашавање.

 Неда Јелић је рекла да су чланови 64., 65., 66., 67. и 68 исти као у предходно Колективном уговору и да се **једногласно усвајају чланови 64., 65., 66., 67. и 68. Нацрта Колективног уговора.** Члан 69. Јубиларана награда је исти као у предходном Колективном уговору и усваја **се једногласно члан 69. Нацрта Колективног уговора.**

 Гордана Ристић је питала да ли ми имамо право на јубиларну награду.

 Зоран Вучковић је рекао да чим пише ''може'' значи да немао право на јубиларну награду и предложио да се то ''може'' брише.

 Владимир булатовић је рекао да то није прихватљиво.

 **Радисав Ђорђевић је реако да нема примедби на члан 69. и да остане ''може'' ,** јер можда једног дана будемо имали средства за јубиларне награде. Рекао је да је ово проблематична ствар, да су овде велика средства која никад нисмо имали да би исплаћивали јубиларне награде, да смо у 2016. и 2017.години имали значајне приходе у Друштву али 50% тих прихода смо дали на порез и дугове. Нисмо могли да увећамо зараде јер смо били под законом о 10% умањења. Можда смо могли да да дамо јубиларне награде, али је проблематичнода две године дајемо, а онда опет прекинемо, нема континуитета. Али сматра да овај члан треба да остане.

 Владимир Булатовић је рекао да члан 69. Нацрта колективног уговора остане онакав какав је текст регулисан у отказаном КУ. Рекао је да у периоду кад је Србија Карго дуговао 10 милиона динара није примерено исплаћивати јубиларне награде. Да кад је дошао у ''Србија Карго'' затекао је дугове који су морали да се врате.

 Радисав Ђорђевић је рекао да су нам ти дугови наметнути од АД ''Железнице Србије''.

 Стаменић Миодраг је рекао да је поделом предузећа на Друштва ''Србија Карго'' требао да буде без дугова.

 Неда Јелић је рекла да је суд пресуђивао да смо солидарни дужници.

 Радисав Ђорђевић је у вези члана 70. Нацрта Колективног уговора образложио предлог да у случају смрти запосленог члановима његове уже породице припада новчана помоћ у висини од три просечне плате како је и било некад раније, с обзиром да нема пуно таквих случајева и да нам за ово не треба сагласност Оснивача, већ да је то до нас.

 Владимир Булатовић се сложио и члан **70. Нацрта Колективног уговора је усвојен.**

 Неда Јелић је рекла да су чланови 71., 72., 73., 74., 75., 76., 77., 78., 79., 80., 81., 82., 83., 84., 85., 86., 87., 88., 89., 90. исти као у предходном Колективном уговору и пошто нема примедби на исте **једногласно се усвајају чланови 71., 72., 73., 74., 75., 76., 77., 78., 79., 80., 81., 82., 83., 84., 85., 86., 87., 88., 89., 90. Нацрта Колективног уговора.**

 Радисав Ђорђевић је питао Зорана Вучковића да ли има примедбу на предзадњи став члана 89. Нацрта Колективног уговора.

 Зоран Вучковић је рекао да нема примедбе.

 Неда Јелић је рекла да су чланови 91., 92., 93., 94., 95., 96., 97., 98., 99. Исти као у предходном Колективном уговору и пошто нема примедби,**једногласно се усвајају се чланови 91., 92., 93., 94., 95., 96., 97., 98., 99. Нацрта Колективног уговора.**

 Владимир Булатовић је предложио да овде завршимо са радом за данас.

 Радисав Ђорђевић је предложио да се настави јер имамо безбедност и здравље на раду.

 Владимир Булатовић је питао Неду Јелић до кад имамо рок за преговоре.

 Неда Јелић је рекла 45 дана од дана почетка преговора од 21. Јула 2020.г.

 Владимир Булатовић је предложио да, пошто има времена до септембра да сад прекинемо седницу и наставимо у среду у 10.00 часова.

 Зоран Вучковић је имао примедбу пошто је члан 20. Нацрта Колективног уговора усвојен, а он није ставио примедбу на тај члан, па би дао предлог у писаној форми да уподобимо и да се вратимо на члан 20. Нацрта Колективног уговора и на члан 31. Нацрта Колективног уговора.

 Владимиур Булатовић је рекао да је члан 20. Нацрта Колективног уговора усаглађен и усвојен и да је то готово.

 Зоран Вучковић је рекао да ништа није готово док се не потпише Колективни уговор.

 Владимир Булатовић је рекао да све предлоге и примедбе треба да достави председнику Одбора за преговоре репрезентативних синдиката.

Владимир Булатовић се захвалио свима на учешћу.

 Седница је завршена у 1130 часова.

**Председник Одбора послодавца Председник Одбора Синдиката**

мр Владимир Булатовић Радисав Ђорђевић

Записник водила:

Биљана Петровић

 ***Доставити:***

**-** Саветници потпредседнице Владе РС,Мишели Николић; Министарству грађивинарства, саобраћаја и инфраструктуре; Министарству за рад, запошљавање, борачка и социјална питања; Министарству финансија; Министарству привреде.

- Одбору за преговоре репрезентативних синдиката ''Србија Карга'' а.д.

- Представницима Одбора послодавца